Glasgow
Glasgow on Suurbritannias asuva Šotimaa suurim linn. See asub Lääne-Šotimaal Clyde'i jõe kaldal. See suubub Firth of Clyde'i lahte, kust saab sõita Põhjaväina kaudu Iiri merre. Suuruselt teine jõgi Glasgow's on Kelvini jõgi, mis on andnud nime Kelvini parunitele ja sealtkaudu on nimetuse saanud ka temperatuuri mõõtühik kelvin. Glasgow on olnud asustatud juba sajandeid, sest koht Clyde'i jõe kaldal sobis kalurite peatuspaigaks. Antoninus Piusi rajatud Antoninuse vall läbib tänapäeva Glasgow' kesklinna.